A la República d'Irlanda disposeu de l'Ambaixada d'Espanya a Dublín, que també realitza funcions consulars.
Telèfon d'emergència consular (només per situacions d'emergència fora de l'horari d'atenció al públic de l'ambaixada): +353 (86) 174 1318
Web de l'Ambaixada d'Espanya a Dublín
Si teniu previst residir de forma permanent a Irlanda, és aconsellable que durant les primeres setmanes de residència al país us inscriviu al Registre de Matrícula Consular (RMC) de Dublín.
D'aquesta manera, se us donarà d'alta al Padró d'Espanyols Residents a l'Estranger (PERE).
En cas que sigueu majors d'edat, també se us donarà d'alta al Cens Electoral de Residents Absents (CERA).
És important que notifiqueu qualsevol modificació de les vostres dades a l'ambaixada.
Si esteu registrats podreu renovar la vostra documentació, acreditar ser residents a l'estranger, participar als processos electorals que es convoquin a l'estat espanyol –excepte a les eleccions municipals– i demanar assistència a l'ambaixada en cas d'emergència.
Quan us doneu d'alta al registre, podeu fer-ho com a residents o bé com a no residents, si la vostra estada a Irlanda és temporal:
Encara que no és obligatori, si us trobeu a Irlanda de forma temporal s'aconsella que us inscriviu al Registre de Matrícula Consular com a "no residents".
Aquest tipus d'inscripció permet conservar el padró i el cens electoral del municipi de procedència.
Si teniu previst marxar d'Irlanda per tornar cap a Catalunya o anar a un altre país de l'estranger, heu de sol·licitar la baixa al registre consular.
Podeu fer-ho en persona o per correu postal, fax o correu electrònic, omplint l' imprès de sol·licitud corresponent i adjuntant una fotocòpia del DNI o passaport per acreditar la vostra identitat.
L'emissió del passaport i el seu enviament a Irlanda pot tardar al voltant d'un mes des del moment de la sol·licitud.
És per això que es recomana fer-ho amb una antelació mínima de 21 dies.
De fet, es pot renovar el passaport fins a sis mesos abans de la seva caducitat.
El nou document es lliurarà físicament al sol·licitant des de l'ambaixada o a la persona que aquest autoritzi (per escrit i amb còpia del seu document d'identificació).
Per demanar l'expedició del passaport a l'ambaixada cal que estigueu inscrits com a residents al registre consular.
Us podeu inscriure al registre i demanar el passaport el mateix dia.
Primera expedició o renovació del passaport
Requisits (a més dels citats a l'apartat anterior):
Requisits (a més dels citats a l'apartat d'"Espanyols majors d'edat"):
Requisits addicionals en cas de renovació per pèrdua, robatori, deteriorament o esgotament de pàgines
En el cas de no disposar dels documents necessaris assenyalats, l'Oficina Consular ha de consultar a les autoritats centrals espanyoles corresponents la seva tramitació.
Un cop s'hagi verificat la identitat i nacionalitat espanyola del sol·licitant, s'expedirà el passaport, podent limitar-ne la vigència.
El DNI només es pot sol·licitar i expedir a Espanya.
El procés a seguir és el següent:
El salconduit és un document de viatge que serveix exclusivament per viatjar a Espanya i que es pot expedir a turistes espanyols que estiguin indocumentats (que no tinguin ni DNI ni passaport) a Irlanda i que hagin de viatjar a Espanya urgentment.
És necessari sol·licitar-lo personalment al consolat presentant la següent documentació:
Podeu demanar el salconduit com a màxim amb una setmana d'antelació.
És molt recomanable que aneu al consolat en horari d'atenció al públic tan aviat com hagueu perdut la vostra documentació.
L'expedició del salconduit pot retardar-se fins a 48 hores, ja que cal contactar amb les autoritats policials espanyoles per comprovar la nacionalitat espanyola de l'interessat.
L'expedició del salconduit és gratuïta.
Si us trobeu a l'estranger de forma permanent i voleu votar a les eleccions que tenen lloc a l'estat espanyol és imprescindible que figureu correctament al Cens Electoral.
Cens electoral d'espanyols residents a l'estranger (CERA)
El CERA permet la inscripció d'espanyols residents a l'estranger que són electors.
Constar en aquest registre és obligatori per a tota persona inscrita com a resident al consolat.
Per tant, si esteu registrats com a residents, haureu de formalitzar també la inscripció al CERA, indicant la província i el municipi als quals us desitgeu adscriure.
Caldrà que ompliu correctament la declaració explicativa de l'elecció del municipi d'inscripció a efectes electorals, incloent-hi la informació que justifiqui la vostra tria, i que notifiqueu qualsevol canvi per tal que pugueu exercir el vostre dret de vot.
Amb aquesta inscripció podreu votar a les eleccions generals, autonòmiques, al Parlament Europeu i al Consell de Residents Espanyols (CRE).
A més, en cas de convocar-se, podreu votar també en un referèndum.
En el cas de les eleccions al Parlament Europeu, haureu de signar una declaració comprometent-vos a no votar més d'una vegada a la mateixa convocatòria electoral.
Si voleu votar a les eleccions municipals de la ciutat on residiu, podeu fer-ho apuntant-vos al Registre Electoral d'Irlanda.
Si esteu inscrits al consolat com a no residents, també podreu participar en els processos electorals que us afectin, sempre i quan realitzeu oportunament la corresponent sol·licitud durant el període de reclamacions.
Per a més informació, consulteu aquest enllaç.
Els certificats que es poden sol·licitar a la secció consular de l'ambaixada si esteu residint a Irlanda són els següents:
Els certificats de fe de vida i estat han de sol·licitar-se personalment.
Cal fer-ho també amb el certificat d'antecedents penals.
Haureu de portar el passaport o document nacional d'identitat en vigor.
El certificat d'antecedents penals se sol·licita a través de l'ambaixada a les autoritats policials espanyoles i ha de ser retirat a Espanya per algun familiar o amic de la persona interessada.
Per tant, en el moment de demanar-lo, haureu de facilitar el nom complet i DNI de la persona que després anirà a buscar el document.
La resta de certificats podeu demanar-los a través de les següents vies:
Si l'inscrit residirà a Irlanda, haureu de presentar també la següent documentació:
Si, a més, se sol·licita el passaport:
Degut a la legislació irlandesa, ja no és possible celebrar matrimonis a la secció consular de l'ambaixada.
Inscripció de matrimonis celebrats a Irlanda
El cònjuge, de nacionalitat espanyola resident a Irlanda, que no estigui inscrit al registre de matrícula consular, haurà de fer prèviament aquest pas.
Per a la inscripció del matrimoni caldrà presentar la següent documentació:
Si algun dels cònjuges és vidu, a l'hora d'inscriure el nou matrimoni caldrà presentar:
Aquells contraents que hagin obtingut el divorci o l'anul·lació d'un matrimoni anterior, hauran de presentar el certificat literal de matrimoni amb la nota marginal de divorci o nul·litat d'aquest.
Si es tracta d'una sentència de divorci emesa a l'estranger, hauran de presentar el certificat literal de matrimoni del registre civil espanyol amb la nota marginal del reconeixement de la sentència estrangera.
Una vegada registrat el matrimoni al registre civil de l'ambaixada d'Irlanda, s'expedirà el llibre de família.
Per sol·licitar l'expedient previ a la celebració del matrimoni a Espanya, veure la documentació necessària.
Totes aquelles defuncions de persones espanyoles ocorregudes a Irlanda hauran de ser inscrites al registre civil consular.
La documentació es pot enviar per correu o pot ser presentada personalment per familiars o interessats legítims:
Per dur a terme actes notarials a l'ambaixada espanyola a Dublín cal demanar cita prèvia, contactant amb el departament Legal per telèfon (extensió 111).
El procés d'atorgament de la corresponent escriptura pública (poder, testament, etc.) requerirà dues cites successives:
La Delegació de la Generalitat al Regne Unit i Irlanda és registre de tots els documents de correspondència o sol·licitud adreçats a la Generalitat de Catalunya, l'Administració General de l'Estat, les altres administracions autonòmiques i la resta d'entitats que integren l'administració local, en aquest últim cas sempre que hi hagi conveni.
La Delegació ha de transmetre la documentació al destinatari dins el termini de 48 hores, d'acord amb l'Article 69.2 de la Llei 13/1989.
A més, pot compulsar documents com, per exemple, titulacions universitàries, certificats, etc.
Per traduir a un altre idioma un títol universitari necessiteu també un traductor jurat.
Si heu de traduir del català a l'anglès, a la web de la Generalitat de Catalunya disposeu de la relació de persones inscrites al registre de professionals de la traducció i la interpretació jurades de la Direcció General de Política Lingüística.
En aquesta base de dades trobareu la via de contacte amb els professionals perquè pugueu sol·licitar-los la traducció.
En el mateix enllaç, hi ha professionals per fer traduccions a altres idiomes.
Per traduccions del castellà a l'anglès, disposeu de traductors jurats nomenats pel Ministeri d'Assumptes Exteriors d'Espanya que resideixen a Irlanda i que us poden donar un cop de mà.
Podeu demanar la informació a l'ambaixada espanyola a Irlanda.
L'ambaixada no realitza traduccions, però us pot facilitar les dades de contacte de traductors jurats de l'anglès a l'espanyol acreditats a Dublín.
Les traduccions realitzades per un traductor jurat són vàlides i no necessiten ser legalitzades pel consolat.